《次韵仁泽僧来见》
宋代·陈著

嵩溪修竹下，一榻坐幽深。
时异交游少，年衰百病侵。
生涯成鸟啄，村景付猿吟。
惟有相从梦，时时到梵林。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。